ORDENANZA DE LIMPEZA VIARIA
ADMINISTRACIÓN LOCAL — Municipal — Campo Lameiro (Ordenanzas e Regulamentos, 15/03/2016)

Expediente: APROBACIÓN ORDENANZA DE LIMPEZA VIARIA. Trámite: Anuncio de elevación a definitivo do acordo de aprobación inicial. O Pleno do Concello, na súa sesión do 30-10-2015 aprobou inicialmente o texto da ORDENANZA DE LIMPEZA VIARIA. Non se presentaron alegacións durante o prazo conferido ao efecto (BOP nº 234, de 03-12-2015), polo que se entende elevado a definitivo o acordo de aprobación ata agora inicial, de conformidade co sinalado no art.49 da Lei 7/1985, de 2 de abril. Polo tanto, e segundo o art.70.2 da referida Lei 7/1985, procédese á publicación do texto íntegro da modificación da ordenanza definitivamente aprobada para a súa entrada en vigor, o que se producirá unha vez transcorrido o prazo previsto polo art.65.2 da mesma lei: Considerando o interese que supón para o Municipio a aprobación da Ordenanza municipal reguladora de de Limpeza Viaria. Visto o informe de Secretaría sobre a Lexislación aplicable e o procedemento a seguir para a aprobación da referida Ordenanza. Visto o proxecto elaborado de Ordenanza municipal reguladora de Limpeza viaria, solicitado por Providencia de Alcaldía. Visto o ditame favorable emitido pola Comisión Informativa de Contas e Patrimonio: O Pleno do Concello, en virtude dos artigos 22.2. d) e 49 da Lei 7/1985, de 2 de abril, Reguladora das Bases do Réxime Local, previa deliberación, por unanimidade dos/as concelleiros/as presentes, acorda: PRIMEIRO. Aprobar a Ordenanza municipal reguladora de Limpeza Viaria nos termos que figura no expediente e coa redacción que se recolle de seguido A tenor do disposto no artigo 26.1. a) da Lei 7/1985, de 2 de abril, Reguladora das Bases de Réxime Local, a limpeza viaria e un servizo mínimo obrigatorio cuxa titularidade pertence ao Concello. No mesmo sentido, a tenor do disposto no artigo 12.5 de la Lei 22/2011, de 28 de xullo, de Residuos y Suelos Contaminados, se establece que corresponde as Entidades Locais, ou as Deputacións Forais cando proceda: As Entidades Locais poderán: Realizar as súas actividades de xestión de residuos directamente o mediante calquera outra forma de xestión prevista na lexislación sobre réxime local. Estas actividades poderán levar a cabo por cada entidade local de forma independente ou mediante asociación de varias Entidades Locais. O obxecto da presente Ordenanza é a limpeza da vía pública como consecuencia do uso común dos cidadáns, así como as accións de prevención orientada a evitar que se ensucie a mesma e a xestión de residuos urbanos que sexan competencia dos Concellos. Quedan obrigados ao cumprimento da presente Ordenanza todos os habitantes deste Municipio, así como os visitantes naqueles aspectos que lles afecten. Para os efectos desta Ordenanza enténdese por vía pública rúas, paseos, beirarrúas, prazas, camiños, xardíns, zonas verdes, zonas terrosas, pontes, e demais bens de propiedade municipal destinados a uso común xeneral dos cidadáns. Queda prohibido arroxar á vía pública papeis, cascas, caixas, bolsas ou desperdicios de calquera tipo. Estes deberán depositarse en papeleiras instaladas para ese efecto, que os Servizos de Limpeza Municipais baleirarán periodicamente. Así mesmo, prohíbese arroxar desperdicios á vía pública desde as xanelas e balcóns dos domicilios; estes deberán evacuarse xunto cos residuos domiciliarios en bolsas de lixo. Calquera tipo de desperdicio orgánico deberá ser depositado en bolsa pechada nos colectores de recollida de lixos Non se permite tirar auga sucia ou producir derrames ou goteos sobre a vía pública, nin derivala cara ás redes de augas pluviais. Prohíbese depositar os lixos procedentes de actividades domésticas na vía pública, papeleiras ou colectores para cascallos de obras. En todo caso, deberán depositarse nos colectores colectivos instalados para ese efecto. A estes efectos, os servizos de limpeza municipais baleiraranos coa periodicidade que se estableza polo Concello. Considerarase animal de compañía os cans, gatos e demais animais que se críen e reproduzan coa finalidade de vivir coas persoas, xeralmente no seu fogar, sendo mantidos por estas para a súa compañía. Os propietarios son directamente responsables dos danos ou afeccións a persoas ou cousas e de calquera acción que ocasione sucidade na vía pública polos animais da súa pertenza. Será responsable subsidiario, en ausencia do dono do animal, a persoa que conducise o animal no momento en que se producise a acción que ocasionou sucidade. Para o desenvolvemento de obras, sen prexuízo da previa autorización municipal, será necesaria a colocación de valos e elementos de protección para evitar o que se ensucie a vía pública. Os residuos procedentes das obras deberán depositarse, previa autorización municipal, en colectores adecuados fornecidos polo construtor, pero nunca directamente sobre a vía pública, sendo obrigación do construtor a limpeza da vía pública que resultar afectada polo desenvolvemento da obra como a entrada e saída de vehículos ou carga e descarga de material, respondendo do incumprimento desta obrigación. Os cascallos e materiais de obra deberán ser entregados a un xestor autorizado para o seu debido tratamento. Queda prohibido a vertedura de cascallos e de material de obra nos colectores municipais do servizo de recollida de lixos. Os condutores de vehículos que transportaren materiais como terra, cascallos, papeis ou calquera outra materia susceptible de diseminarse, deberán cubrir a carga con lonas ou toldos, ou outras medidas que eviten que devanditos produtos caian sobre a vía pública. Os propietarios dos solares están obrigados a mantelos limpos, e en bo estado. Queda prohibido a calquera persoa arroxar e/ou depositar, tanto en solares públicos como privados, lixo, residuos industriais, residuos sólidos urbanos, cascallos, maleza, obxectos inservibles e calquera outro produto de refugallo, que poida representar riscos para a saúde pública, para a prevención de incendios, ou que incida negativamente no ornato público. Os propietarios dos establecementos comerciais, leiras e vivendas estarán obrigados a conservar o ornato público, limpando e mantendo adecuadamente as fachadas, entradas, incluíndo as instalacións complementarias como antenas de televisión, chemineas e calquera outro elemento ou parte visible do inmoble desde a vía pública. O Concello realizará a recollida de lixos periodicamente; a estes efectos, os habitantes deberán evacuar os residuos domiciliarios en bolsas de lixo sempre pechadas, e depositalos nos cubos colectivos que se situarán nas vías públicas. A recollida de lixos efectuarase conforme así o estableza o Concello. Os cascallos orixinados polas obras deberán ser trasladados por parte do particular aos xestores autorizados, efectuando o preceptivo tratamento. Non se permite o depósito deste material nos colectores do servizo de recollida de lixos de titularidade municipal A potestade sancionadora das infraccións cometidas nesta materia atribúese aos Alcaldes, tal e como establece o artigo 49.3 da Lei 22/2011, do 28 de xullo, de Residuos e Chans Contaminados. O procedemento sancionador rexerase polo Real Decreto 1398/1993, do 4 de agosto, polo que se aproba o Regulamento do Procedemento para o Exercicio da Potestade Sancionadora. Os actos ou omisións que contraveñan o estipulado nesta Ordenanza terán a consideración de infraccións administrativas, xerando unha responsabilidade de natureza administrativa, sen prexuízo da que puidese ser esixible en vía penal ou civil. De conformidade co artigo 46.3. c) da Lei 22/2011, do 28 de xullo, de Residuos e Chans Contaminados, enténdese por infracción grave o abandono, vertedura ou eliminación incontrolado de calquera tipo de residuos non perigosos sen que se puxo en perigo grave a saúde das persoas ou se produciu un dano ou deterioración grave para o medio ambiente. Cualifícanse como leves as infraccións arriba indicadas cando, pola súa escasa contía ou entidade, non merezan a cualificación de graves. Así mesmo, o resto de actos ou omisións que contraveñan o estipulado nesta Ordenanza e non estean recollidas na Lei 22/2011, cualificaranse como leves. Las infraccións recollidas na Lei 22/2011, de 28 de xullo, de Residuos y Suelos Contaminados, se sancionarán da forma seguinte: Si se trata de residuos perigosos esta será de ata 9.000 euros. Así mesmo, sen prexuízo da sanción penal ou administrativa que se impoña, os infractores estarán obrigados á reposición ou restauración dás cousas ao ser e estado anteriores á infracción cometida, na forma e condicións fixadas polo órgano que impulsou a sanción. TERCEIRO. Facultar ao Sr. Alcalde–Presidente, para subscribir e asinar toda clase de documentos relacionados con este asunto. Recursos procedentes: Contra este acordo poderá interporse recurso contencioso-administrativo ante a Sala do contencioso–administrativo do T. S. X. de Galicia, no prazo de 2 meses a contar desde o día seguinte ó da súa publicación (arts 10 e 46 da Lei 29/1998). Isto sen prexuízo de interpor calquera outro recurso que se entenda máis procedente e sexa conforme a Dereito.